Steven Sim Chee Keong

YB Tuan Steven Sim Chee Keong (Cina ringkas: 沈志强; Cina tradisional: 沈志強; pinyin: Shěn Zhìqiáng; Pe̍h-ōe-jī: Sím Chì-kiông; dilahirkan pada 13 Mei 1982) ialah ahli politik Malaysia berketurunan Cina. Beliau kini berkhidmat sebagai Menteri Sumber Manusia Malaysia dan Ahli Parlimen . Di peringkat parti beliau ialah Setiausaha Organisasi Kebangsaan DAP sejak Mac 2022. 

Pada Januari 2011, beliau telah dilantik sebagai Ahli Majlis Perbandaran Seberang Perai (MPSP), salah satu kerajaan tempatan terbesar di Malaysia.

Beliau sering menulis untuk majalah Penang Monthly (sebelumnya dikenali sebagai Penang Economic Monthly) serta menyumbang rencana pendapat ke portal berita dalam talian utama Malaysia seperti Malaysiakini dan Malaysian Insider. Beliau telah menulis 4 buku, termasuk kritikan sosio-politik kontemporari terhadap karya Melayu klasik Hikayat Hang Tuah, Hang Tuah: Adiwira Bangsa pada tahun 2021.

Pada tahun 2012, beliau telah dinamakan sebagai Young Global Leader oleh Forum Ekonomi Sedunia yang berpusat di Geneva.[2] Beliau juga merupakan Ahli Lembaga Pengarah Penang Institute, sebuah badan pemikir dasar awam yang berpusat di Pulau Pinang.

Beliau fasih bertutur dalam Bahasa Inggeris, Melayu, Hokkien, dan Mandarin.

 Pendidikan dan Kerjaya Politik Awal 
Pendidikan awal Sim bermula di SK Stowell dan Sekolah Menengah Tinggi Bukit Mertajam (HSBM). Beliau telah menamatkan pengajian Sarjana Muda dalam Sains Komputer daripada Universiti Malaya pada tahun 2004. Beliau kemudian menyambung Ijazah Sarjana dalam Pembangunan Mampan di Jeffrey Sachs Centre on Sustainable Development di Universiti Sunway dan berjaya menamatkan pengajian tersebut pada tahun 2020.

Beliau pernah berkhidmat di sebuah syarikat multinasional selama tiga tahun sebelum menyertai kerajaan negeri Pulau Pinang pada tahun 2008.[4] Beliau juga merupakan Ahli Lembaga Pengarah Penang Institute, sebuah badan pemikir dasar awam terkemuka yang berpusat di Pulau Pinang, Malaysia.

Sim sebelumnya adalah Setiausaha Eksekutif di Network of Social Democracy in Asia, sebuah landasan serantau bagi parti politik, cendekiawan, dan NGO yang berpegang kepada ideologi demokrasi sosial.

 Bibliografi 
Sim juga merupakan penulis empat buah buku.

The Audacity to Think: An Invitation to Rethink Politics (2012); Being Malaysia (2018); antologi puisi Melayu, Dalam Salju Ada Bunga (2018); dan kritikan sosio-politik kontemporari mengenai karya Melayu klasik Hikayat Hang Tuah, Hang Tuah: Adiwira Bangsa (2021).

 Keputusan Pilihan Raya 
+ Parlimen Malaysia: P045 Bukit Mertajam, Pulau Pinang Keputusan hanya boleh didapati dari pilihan raya umum 2004. Keputusan hanya boleh didapati dari pilihan raya umum 2004. Keputusan hanya boleh didapati dari pilihan raya umum 2013. Percentage figures based on total turnout. Percentage figures based on total turnout. TahunKawasan PilihanrayaPembangkangUndiPrtsKerajaanUndiPrtsBuang undiMajoritiKeluar2013P045 Bukit Mertajam, Pulau Pinang (DAP) 55,87780.29%Gui Guat Lye (MCA) 12,81418.41% 69,590 43,063 88.10%2018  (DAP)63,78485.40%Gui Guat Lye (MCA) 10,90714.60% 75,977 52,877 85.37%2022 (DAP)71,72277.33%Steven Koh Tien Yew (PAS)14,03715.14%93,69557,68577.5%Tan Yang Pang (MCA)6,9867.53%

 Rujukan 

 Pautan luar 
 Laman web rasmi
 Keberanian untuk Memikirkan


Kategori:Kelahiran 1982
Kategori:Anggota Parti Tindakan Demokratik
Kategori:Orang hidup
Kategori:Ahli politik Malaysia berketurunan Cina
Kategori:Orang dari Pulau Pinang
Kategori:Roman Katolik Malaysia
Kategori:Ahli Dewan Rakyat, Parlimen Malaysia ke-14‎
Kategori:Ahli Dewan Rakyat, Parlimen Malaysia ke-13
Kategori:Orang dari Bukit Mertajam
Kategori:Alumni Universiti Malaya
Kategori:Ahli pembangkang Kerajaan Muhyiddin Yassin
Kategori:Ahli Dewan Rakyat, Parlimen Malaysia ke-15